**54/2021. (III. 31.),,kt.” sz. h a t á r o z a t**

**az önkormányzati feladatellátást szolgáló fejlesztések támogatása 2021. évi pályázaton való részvételről szóló 43/2021. (III. 8.) ,,kt.” sz. határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében foglalt feladatkörében eljárva, valamint a Magyarország 2021. évi központi költségvetéséről szóló 2020. évi XC. törvény 3. melléklet A helyi önkormányzatok kiegészítő támogatásai II.22.3.5. Belterületi utak, járdák, hidak felújítása vonatkozásában és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján az önkormányzati feladatellátást szolgáló fejlesztések támogatása 2021. évi pályázaton való részvételről szóló 43/2021. (III.8.) ,,kt.” sz. határozatát(továbbiakban: határozat) az alábbiak szerint módosítja:

1. A határozat 1. pontja helyére a következő pont lép:

„ 1. A Képviselő-testület a tulajdonában lévő belterületi járdák felújítására pályázatot nyújt be 36 331 825 Ft (azaz harminchatmillió-háromszázharmincegyezer-nyolcszázhuszonöt forint)vissza nem térítendő támogatás elnyerésére az alábbi táblázatban szereplő utcák felújítására

|  |  |  |  |  |
| --- | --- | --- | --- | --- |
| **Sorszám** | **Utca név** | **Érintett hrsz.** | **Épített hossz**  | **Épített terület**  |
| 1 | Eötvös utca | 66. | 158,07 | 237,10 |
| 2 | Táncsics körút | 48/7., 137/2.  | 133,49 | 419,60 |
| 3 | Kórház utca | 2362. | 125,39 | 349,45 |
| 4 | Szent István u. | 930. | 290,30 | 433,44 |
| 5 | Ady E. u. | 7216. | 382,39 | 449,38 |
| 6 | Kiss Antal u. | 3946. | 211,28 | 316,89 |
| 7 | Kálmán u. | 3924. | 187,64 | 281,45 |
| 8 | Baross u. (Mészáros utca) | 6408., 6579. | 299,90 | 430,99 |
| 9 | Sajó u.  | 4955. | 362,52 | 543,79 |
| 10 | Deák körút | 3320. | 332,22 | 524,38 |
|   | Összesen |   | **2483,20** | **3986,47** |

„

2. a határozat 2. pontja helyére a következő 2. pont lép:

„ 2. A Képviselő-testület kinyilatkozza, hogy nyertes pályázat esetén a megvalósításhoz szükséges önerőt maximum 19.563.292 Ft (azaz: tizenkilencmillió-ötszázhatvanháromezer-kettőszázkilencvenkettő forint) összegben biztosítja az általános tartalék terhére a 2021. évi költségvetési rendeletben.

Felelős: Rózsa Sándor jegyző

 Szabóné Bóka Réka Költségvetési és Adó Iroda irodavezető

Határidő: 2021.április 8.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési és Adó Iroda, helyben
6. Karcagi Polgármesteri Hivatal Kabinet Iroda, helyben

Karcag, 2021.március 30.

|  |  |
| --- | --- |
|  | **(: Szepesi Tibor :)** |
|  | polgármester |